cyanic-selkie/wikianc huggingface dataset:
Knut Tore Apeland
Karriere
Den 29. desember 1988 i Oberwiesenthal deltok Apeland i sitt andre verdscuprenn, der han gjekk heilt til topps framom Klaus Ofner. Seinare i sesongen vart Apeland nummer tre i Holmenkollen. I byrjinga av mars 1990 vann han sin andre siger i verdscupen, då han etter kombinertøvinga i Lahti hadde Allar Levandi på plassen bak seg, estlendaren Levandi representerte den gongen Sovjetunionen. I 1991-sesongen var ein fjerdeplass Apelands beste verdscupresultat.
Apeland fekk sin fyrste internasjonale meisterskapsmedalje då han i Albertville var med på det norske tremannslaget som erobra sølvmedaljen i lagtevlinga under OL. I den individuelle tevlinga kom han på tiandeplassen. Elles i sesongen kom han to gongar på tredjeplass i individuelle verdscuprenn. Under verdsmeisterskapen i Falun i 1993 sikra Apeland seg to sølvmedaljar, både i den individuelle kombinerttevlinga og i lagtevlinga. Kenji Ogiwara frå Japan vann den individuelle tevlinga 1.34 minuttar føre Apeland, medan Trond Einar Elden og Bjarte Engen Vik kom på dei to neste plassane.
I OL-året 1994 var Apeland på pallen i tre verdscuprenn i månadene føre Lillehammer. Han fekk ein ny lagsølv dei olympiske leikane og vart nummer elleve individuelt. Apeland opna 1994/95-sesongen med å vinne opningsrennet i Steamboat Springs framom landsmennene Bjarte Engen Vik og Fred Børre Lundberg. Seinare vart det ein ny verdscupsiger i Vuokatti, med landsmannen Halldor Skard på andreplassen. I mars 1995 var det ski-VM i Thunder Bay, der Apeland vann eitt nytt VM-sølv i øvinga for lag.
1996-sesongen vart Apelands største sesong. I fråvære av ein internasjonal meisterskap vann han verdscupen 1996. Han opna sesongen med siger i St. Moritz og ein andreplass i Val di Fiemme. I januar månad tok han tre tredjeplassar på rad, før han i byrjinga av februar gjekk til topps i Seefeld. Deretter noterte han seg for ein andreplass og ein fjerdeplass, før han vann i Trondheim. I mars månad vart han høvesvis nummer to, fem og to i renna i [Lahti, Falun og Oslo.
I verdsmeisterskapen 1997 i Trondheim lukkast det fullt ut for Apeland og Noreg i lagtevlinga. Etter å ha vorte nummer sju i den individuelle tevlinga, gjekk Apeland tredjeetappen for Noreg i det avsluttande langrennet i lagtevlinga. Dei andre på vinnarlaget var Halldor Skard, Bjarte Engen Vik og ankermannen Fred Børre Lundberg. Apeland deltok i si siste internasjonale meisterskapstevling då han vart nummer 16 i ski-VM 1999 i Ramsau.
Veøy kyrkje
Veøy kyrkje er ei langkyrkje i tre og dragestil teikna av Karl Norum. Ho ligg på Sølsnes i Molde og vart innvigd i 1907 til erstatning for den tidlegare fylkeskyrkja på Veøya (som no er verna og kjent som Veøy gamle kyrkje). Kyrkja har cirka 200 sittjeplassar og er listeført av Riksantikvaren.
Holm kyrkje i Rauma kommune er bygd samtidig og er søsterkyrkie. Dei to kyrkjene ligg på kvar si side av Langfjorden.
Symfoni nr. 39 av Mozart
'''Symfoni nr. 39 i Ess-dur''' av Wolfgang Amadeus Mozart, K. 543, vart skriven ferdig den 26. juni 1788.
Komposisjon og premiere
Ein er ikkje sikker på når verket hadde premiere, eller om det vart framført i det heile medan Mozart levde.
Instrumentering og satsar
Symfonien er skriven for fløyte, to klarinettar, fagottar, horn og trompetar, pauke og strykarar, og består av fire satsar:
Kjelder
''
Al Mathnah
Al Mathnah er ein landsby i Mekka-regionen vest i Saudi-Arabia.
Karl Egil Johansen
Karl Egil Johansen er ein norsk forfattar og professor i historie. Han er fødd på Raudeberg i Vågsøy i Sogn og Fjordane og er busett i Bergen.
Johansen har skrive bøker og artiklar om kyst- og fiskerihistorie, kommune-, fylkes- og religionshistorie, jødisk historie og Midtausten, idrettshistorie og fagdidaktikk.
Svishtov Cove
Svishtov Cove (Svisjtovski Zaliv) er ei 2 km brei vik som trengjer 1,5 km inn på nordvestenden av Byers Peninsula på Livingston Island i Sør-Shetlandsøyane i Antarktis. Ho ligg mellom Essex Point og Start Point.
Nic Schiøll
Nic Schiøll (uttalt: «Nikk Sjøll»), opphavleg Nicolai Marius Schiøll, var ein norsk bilethoggar og kunstmålar, fødd og død i Oslo. Han veks opp i Oslo, tok examen artium på Frogner skole 1920, og byrja same året på Statens Håndverks- og Kunstindustriskole. I 1923 studerte han under bilethoggaren Wilhelm Rasmussen på Statens Kunstakademi, og 1923–24 var han i Paris som elev av den franske bilethoggaren Antoine Bourdelle ei stutt tid.
Atelieret til Bourdelle i Paris vart ein stad mange av dei norske kunstnarane søkte seg til på byrjinga av 1920-talet, som til dømes Rolf Lunde, Stinius Fredriksen, Gunnar Janson, Dyre Vaa, Dagfin Werenskiold og Ståle Kyllingstad. Men med få unnatak, som til dømes i utkastet til relieffet som Nic Schiøll konkurrerte med i 1931 til utsmykkinga av Minnehallen i Stavern for sjøfolk som mista livet under fyrste verdskrigen, har ikkje Bourdelle sett vesentlege spor etter seg i kunsten hans. Han gjekk meir i ei nyklassisistisk lei, sjølv om han i åra 1927–1950 var verksam saman med andre elevar av Bourdell både på Nidarosdomen og Oslo rådhus.
Til vestfronten på Nidarosdomen modellerte han i 1927–1937 ni statuar av helgenar og bibelske personar. Men her måtte han og alle dei andre bilethoggarane følgje det arkitektoniske skjemaet for kyrkja, og halde seg strengt til mellomalderens gotiske stil. Men då han i 1938–45 skapte St. Halvard-statuen på sørsida av Oslo rådhus, stod han friare til å utforme ein heilag mann og legenda ikring han etter sin eigen idé. Denne skulpturen av vernehelgenen for Oslo er rekna som Nic Schiølls mest framifrå verk.
Stig Beite Løken
Stig Beite Løken er ein norsk forfattar.
Løken debuterte i 2012 med novellesamlinga Det finnes ingenting mer livsbejaende enn å være mørkredd. Den første romanen hans, Skogen i tapetet, kom ut i 2015.
Løken er busett i Stavanger.
1. bakke-til-bakke-missilbrigade
1. bakke-til-bakke-missilbrigade (russisk 1-я Гвардейская ракетная Оршанская орденов Суворова и Кутузова бригада) er ein russisk missilbrigade underlagt 49. kombinerte armé i Søre militærdistrikt. Han er forlagt til Krasnodar.
Organisering
Organiseringa av brigada kan vera standard bakke-til-bakke-missilbrigade med Iskander
Jóhann Berg Guðmundsson
Jóhann Berg Guðmundsson er ein islandsk fotballspelar som i 2018 spela for det islandske landslaget og for Burnley i engelsk Premier League.
Linje
Ei linje er ein rett strek eller ei rekkje. Tidlegare vart linje nytta einstydande med ei kurve, men vert i dag vanlegvis nytta om ei rett linje. Ei linje kan uttrykkast med funksjonen
der a og b er to reelle tal.
Zornitsa Cove
Zornitsa Cove (bulgarsk залив Зорница, ‘Zaliv Zornitsa’) er ei 7 km brei vik som trengjer 3,1 km inn på nordkysten av Livingston Island i Sør-Shetlandsøyane i Antarktis. Ho ligg mellom Rowe Point og Scesa Point på vestsida av Ioannes Paulus II Peninsula.
Vika er kalla opp etter busetnaden Zornitsa i Bulgaria.
Borchgrevinkbreen
Borchgrevinkbreen er ein stor isbre i Victory Mountains i Victoria Land, som flyt sør mellom Malta Plateau og Daniell Peninsula og så ut i Glacier Strait i Rosshavet, som ei flytande bretunge, Borchgrevink bretunge, like sør for Cape Jones. Han vart namngjeven av geolog-gruppa frå New Zealand i 1957–58 etter Carsten Borchgrevink, leiaren for Southern Cross-ekspedisjonen, 1898-1900. Borchgrevink vitja området i februar 1900 og observerte breen frå sjøen.
Borchgrevinkbreen has fleire sidebrear:
Marand fylke
Marand fylke (persisk شهرستان مرند) er eit fylke i Aust-Aserbajdsjan i Iran. Det administrative senteret i fylket er Marand. I folketeljinga i 2006 var innbyggjartalet i fylket 229 215. Fylket er delt inn i to distrikt: Sentral-distriktet og Yamchi-distriktet. Fylket har sju byar: Marand, Jolfa, Alamdar-Gargar, Bonab Jadid, Koshksaray, Yamchi og Zonuz.
Dei syriske kystfjella
Dei syriske kystfjella (arabisk سلسلة الجبال الساحلية, Silsilat al-Jibāl as-Sāḥilīyah) er ei fjellkjede nordvest i Syria som går nord-sør, parallelt til kystsletta. Fjella har ei gjennomsnittleg breidde på 32 km og høgda er like over 1200 meter. Den høgaste toppen er Nabi Yunis på 1562 meter over havet, aust for Lattakia. I nord fell høgda ned til 900 meter over havet, og i sør til 600 meter over havet.
I antikken var fjella kjend som Bargylus og under assasinane vart dei kalla Jabal Bahra (arabisk جبل بحراء). Dei vert stundom òg kalla Nusayriyahfjella (arabisk جبال النصيرية, Jibāl an-Nuṣayriyah) eller Alawiyinfjella (arabisk جبال العلويين, Jibāl al-‘Alawīyin) og begge desse namna syner til den etno-religiøse gruppa alawi som tradisjonelt har levd her.
Vestsida av fjella tar imot dei fuktige vindane frå Middelhavet og er derfor meir frodig og tettare folkesett enn austsida. Orontes flyt nordover langs sida av fjellkjeda på austsida i Ghabdalen, ein 64 km lang dal, og så rundt nordkanten av fjellkjeda til Middelhavet. Sør for Masyaf er det ei stor forkasting som går nordaust til sørvest, mellom An-Nusayriyah-fjellet frå Libanonfjella ved kysten og Anti-Libanonfjella i Libanon, kalla Homskløfta.
Mellom 1920 og 1936 danna fjella ein del av austgrensa mellom Alawitstaten i Det franske mandatet for Syria og Libanon.
Jennifer Simpson
Jennifer Mae Simpson, fødd Barringer, er ein USA-amerikansk mellomdistanse- og hinderløpar frå Webster City i delstaten Iowa. Ho vart verdsmeister på 1500 meter under VM i friidrett 2011 og tok sølvmedaljen på same distansen under VM i friidrett 2013.
Aktiv
Jennifer Barringer satsa på 3000 meter hinder fram til 2009. Ho deltok i denne øvinga både under Sommar-OL 2008 og friidretts-VM 2009, i den sistnemnde tevlinga vart ho nummer fem med personleg rekord på 9.12,5. Etter å ha gått skadd i 2010-sesongen valde ho å prioritere 1500 meter.
Under verdsmeisterskapen i Daegu i 2011 spurta Jennifer Simpson til siger på 1500 m. Året etter lukkast ho ikkje å kvalifisere seg til 1500-metersfinalen under sommar-OL i London. Derimot sprang ho inn til VM-sølv på 1500 m under VM i fridrett 2013 i Moskva. I 2014-sesongen forbetra ho den personlege rekorden på 1500 m til 3.57,2 då ho vart nummer to i Diamond League-stemnet i franske Saint-Denis.
Al Mubarak
Al Mubarak er ein landsby i Mekka-regionen vest i Saudi-Arabia.
Coop Indre Vestland
Coop Indre Vestland BA var eit samvirkelag på Vestlandet. Det vart skipa i 2000 då samvirkelaga Sogn, Årdal og Voss fusjonerte til Indre Vestland Samvirkelag. Diverre tapte Coop Indre Vestland store marknadsandeler i Sogndal etter bygginga av Sogningen Storsenter. Dette vart kompensert med å setja ned kjøpeutbytet og leggja ned ei rekkje små Coop Marked-filialar. Etter store økonomiske problem vart laget sett under administrasjon av Coop NKL. I 2004 vart det delt, slik at butikkane i Sogn (unnateke Flåm) vart lagde under Coop Sogn og Fjordane, medan resten gjekk til Coop Hordaland.
Sogn Samvirkelag
Sogn Samvirkelag vart skipa i 1965, ved at samvirkelaga Balestrand, Systrond, Sogndal, Kaupanger, Lærdal, Ljøsne, Indre Hafslo, Gaupne, Jostedal og Skjolden slo seg saman. Året etter kom også samvirkelaga Fjærland, Fresvik, Hafslo og Fortun med. Hovudadministrasjonen låg i Sogndal.
Sogn Samvirkelag bygde Domus Varehus i Gravensteinsgata i Sogndal i 1969. I 1998 gjekk dei saman med K-Sentret om å byggja Sogningen Storsenter.
Årdal Samvirkelag
Øvre Årdal Samvirkelag vart skipa i 1928, medan Nedre Årdal Samvirkelag kom til i 1932. Laga vart seinare fusjonerte til Årdal Samvirkelag, som i 2000 gjekk inn i Coop Indre Vestland. I 2013 opna Coop Vest det 6300 kvm. store Årdalssenteret, som inneheld Coop Extra og 12 andre butikkar. Butikken på Årdalstangen vart lagd ned hausten 2014.
Voss Samvirkelag
Voss Samvirkelag vart skipa i 1921. I 2000 gjekk det inn i Coop Indre Vestland.
Witchy Woman
«Witchy Woman» er ein song skriven av Don Henley og Bernie Leadon, og spelt inn av det amerikanske rockebandet Eagles. Han vart gjeven ut som den andre singelen frå debutalbumet deira, Eagles, og nådde niandeplassen på Billboard Pop Singles-lista og er den eianste singelen frå albumet med Henley på solovokal.
Bakgrunn og skriving
«Witchy Woman» vart starta av gitaristen Bernie Leadon som skreiv songen medan han var medlem i the Flying Burrito Brothers. Då han kom med i Eagles, gjorde Leadon og Don Henley songen ferdig og var ein av dei første songane Henley skreiv for Eagles. Inspirasjonen for tittelen og teksten var basert på forskjellige kvinner dei hadde møtt og hugsa som forføreriske trollkvinner. Henley hadde særleg Zelda Fitzgerald i tankane etter å ha lese biografien hennar.
Populærkultur
Denne songen, i lag med «Desperado», vart både nytta og referert til i ein episode av situasjonskommedien Seinfeld og serien Dharma and Greg. Songen vart òg nytta i ein episode av serien Cold Case kalla «In the Woods». Songen vert òg nytta i filmen America's Sweethearts i ein scene der Catherine Zeta-Jones går ut av ein limousin.
Kompleksitet i matematikk
Kompleksitet i ei matematisk berekning er eit mål på den naudsynte ressursbruken for å utføre berekninga. Dette vert hovudsakleg nytta for algoritmar for datamaskinar.
Ressursane som er naudsynte for berekninga omfattar både tid- og romforbruk. Tida vert gjeve i mengda naudsynte matematiske operasjonar, og romforbruket i naudsynt lagringskapasitet på datamaskinen.
Take It Easy
Historie
Jackson Browne hadde opphavleg byrja å skrive «Take It Easy» i 1971 for debutalbumet sitt, men hadde vanskar med å skrive songen ferdig. Venen og den dåverande naboen Glenn Frey høyrde ein tidleg versjon av songen og likte han så mykje at Browne gav songen til han og det nye bandet hans. Frey gjorde ferdig det andre verset (som byrjar med «...such a fine sight to see, it's a girl, my Lord, in a flatbed Ford...» ) og singelen klatra til 12. plassen på den amerikanske Billboard Hot 100.
På Eagles-versjonen syng bassisten Randy Meisner harmonivokal i byrjinga av verset, medan trommeslagaren Don Henley syng harmonivokal mot slutten. Bernie Leadon spelar sologitar og banjoen. Produsenten på songen Glyn Johns sa - «På 'Take It Easy' fekk eg Bernie til å spele rask banjo. Dei syns alle det var ein merkelig ide, men det fungerte. Det var alt ein flott song, men den vesle banjoen i bakgrunnen gjorde det heile annleis.»
Majskij
Majskij (russisk Ма́йский) er ein by i Republikken Kabardino-Balkaria i Russland med om lag 25 000 innbyggjarar. Han ligg rundt 40 km nordaust for Naltsjik.
Take It Easy
Reaksjon
I 1972 skreiv Bud Scoppa i Rolling Stone i meldinga si om debutalbumet til Eagles at «Take it Easy» var «rett og slett den beste rockesingelen som har kome ut så langt i år. Første gongen du høyrer songen kan du høyre at han har alt: dansbar rytme, fengande, svingande melodi, intelligent, stadfestande tekst og eit progressivt, mektig arrangement som miksar elektrisk gitar og banjo, og klår vokal med ein flott firestemmars harmoni på dei rette stadene for maksimal dramatisk effekt.»
11. luftlandebrigade
11. luftlandebrigade i det russsike forsvaret er ei luftlandeavdeling underlagt dei russiske luftlandestyrkane. Han er forlagt til Ulan Ude.
Take It Easy
Winslow, Arizona
Som svar til det kjende andreverset i «Take It Easy», har byen Winslow i Arizona, reist ein bronsestatue og eit veggmåleri til minne om songen ved Standin' on the Corner Park.
11. luftlandebrigade
Historie
Brigada vart fyrst oppsett i 1968 som stormlandebrigade med to helikopterregiment som deltok i krigen i Afghanistan. Han vart forlagt til Ulan Ude i 1993.
Take It Easy
Andre utgjevinga
Songen vart nytta i filmen Outside Providence i 199 og ein episode av Knight Rider frå 1982.
Travis Tritt-versjonen
Travis Tritt sin versjon vart spelt inn for hyllestalbumet Common Thread: The Songs of the Eagles, og vart gjeven ut som singel i 1993. Singelen nådde 21. plassen på countrylista til Billboard. I videoen til songen fekk Tritt med seg besetninga i Eagles frå 1978 til 1980.
Andre versjonar
«Take It Easy» er òg blitt spelt inn av Ottar Johansen (som «Ta det rolig» på Hverdagshelter i 1978), Express (som «Ota Iisisti» finsk / 1978), Robby Longo (album Take It Easy/ 2014), Alice Ripley (album Daily Practice, Volume 1/ 2011), Søren Sko (album Unpolished - 2001) og Roch Voisine (album AmerIIcana/ 2009).
Barsa
Barṣa (arabisk جبل برصة, ǧabal Barṣa Barṣa er ei forkorting for Barṣāyā) er eit fjell i Aleppo guvernement nord i Syria. Fjellet ligg i Aʻzāz-distriktet og ʻIfrīn-distriktet mellom Aʻzāzsletta i aust og Afrindalen i vest. I sør ligg Jabal Simeon, og i nord sletta Kilis der Akpınar, ei av kjeldeelvane til Quweiq, spring ut.
Barsa er 855 meter over havet. Fjellet vert drenert av ei periodevis elv kalla Aʻzāz, som flyt ut i Quweiq og dannar nordsida av Jabal Simeon.
Bornmannbreen
Bornmannbreen er ein isbre som flyt frå vestsida av Hallett Peninsula kring 2 km sør for Seabee Hook og dannar ei kort, flytande istunge ved breidda av Edistofjorden. Han vart namngjeven av geolog-gruppa frå New Zealand i 1957–58, etter løytnant Robert C. Bornmann i U.S. Navy, som var kirurg og leiaren for U.S. Navy Operasjon Deep Freeze sitt lag ved Hallett-stasjonen i 1958.
Bhamdoun
Bhamdoun (arabisk بحمدون) er ein by i Libanon 23 km frå Beirut på hovudvegen til Damaskus og i forstadane til turistbyen Aley, 1100 meter over havet oppom Lamartinedalen. To fråskildre landsbyar utgjer byen, Bhamdoun-el-mhatta (tyder bokstavleg «Bhamdoun stasjonen») og Bhamdoun-el-day'aa («Bhmadoun landsbyen»). Ein jernbane brukte å knyte Bhamdoun og Beirut saman og togstasjonen var ein viktig del av byen i mange år. Stasjonen og jernbanen vart etter kvart nedlagt då bilane tok over. Folkesetnaden er hovudsakleg ortodokse kristne.
Før den libanesiske borgarkrigen var Bhamdoun ein av dei mest populære feriestadane om sommaren. I dag er turistindustrien igjen på veg opp i byen med fleire hotell og restaurantar. Turistar, særleg frå landa kring Persiabukta som ein gong vitja Bhamdoun, kjem attende her i sommarferiane sine. Mange har ògg kjøpt feriehus her.
Han har fem kyrkjer, to moskéar og ei synagoge frå 1910. Synagoga var ein av dei tre store synagogene i Libanon, men vart lagt ned kort tid før borgarkrigen.
I 2000 byrja vingarden Chateau Belle-Vue å dyrke vindruer, noko som skapte nokre få jobbar i landsbyen. Vinproduksjonen starta i 2003. Vinen «Renaissance 2003» frå her vann ein internasjonal vinpros i 2005 og er i dag tilgjengeleg i restaurantar og hotell på tre kontinent. .
Aron Gunnarsson
Aron Einar Malmquist Gunnarsson er ein islandsk fotballspelar som i 2018 spelar for det islandske landslaget og for Cardiff City i engelsk Football League Championship.
Yantra Cove
Yantra Cove (Zaliv Yantra) er ei 560 m brei vik på sørkysten av Burgas Peninsula på Livingston Island i Sør-Shetlandsøyane i Antarktis aust for St. Evtimiy Crag, søraust for Asen Peak og sør-søraust for Delchev Peak. Vika vart kalla opp etter Jantraelva nord i Bulgaria.
Trikolor
Trikolor («tre fargar») er ei nemning om flagg med tre fargar plasserte i like breie horisontale eller vertikale striper. I enkelte land er det vanleg å referere til flagget som «trikoloren». Det er av og til plassert eit heraldisk merke, eit emblem eller anna symbol på flagget, som regel midt i flaggduken eller i øvste hjørne ved stonga.
Trikolorar er særs vanleg i kontinental-Europa, både Tyskland, Frankrike, Italia, Nederland, Belgia og Luxembourg har ein trikolor som flagg. Også i Afrika har fleire land trikolorar, då ofte i dei panafrikanske fargane raudt, gult, grønt og eventuelt svart.
Opphav
Det franske flagget, som er frå revolusjonstida, var den fyrste eigentlege trikoloren. Dagen etter stormen på Bastillen vart kong Ludvig 16. overtalt til å trekkje tilbake troppane frå Paris og Versailles for å unngå borgarkrig. Nasjonalforsamlinga sendte ein delegasjon på 88 mann til Paris for å melde frå avgjerda til kongen, som vart motteken med jubel. Som eit bevis på bandet mellom Paris og kongehuset, skulle Nasjonalgarden framover bere ein kokarde i kvitt, blått og raudt, med fargane henta frå den kvite fanefargen til kongehuset plassert mellom dei blå og raude fargane frå byvåpenet til Paris. Slik vart Trikoloren skapa.
Trikolorar vart i utgangspunktet sett på som revolusjonære symbol og som samlingsmerke for liberale og demokratiske idear. Både trikolorane til Irland, Italia og Tyskland legg seg historisk til i dette biletet.
Flagg med tre fargar plasserte på annan måte, som det norske flagget, vert som oftast ikkje kalla trikolorar i dag. Heller ikkje tofarga flagg med tre striper, slik som det austerrikske eller det latviske flagget, vert kalla trikolorar.
Eksperimentell autoimmun encefalomyelitt
Eksperimentell autoimmun encefalomyelitt (EAE) er ein autoimmun sjukdom der T-seller og monocyttar går inn i sentralnervesystemet og det oppstår betennelse. Han er den vanlegaste modellsjukdomen for multippel sklerose. Ulike former av eksperimentell autoimmun encefalomyelitt har ulike grader av føremoner og likskap med multippel sklerose. Ikkje alle former for EAE medfører demyelinisering.
Dei fleste pattedyra, inkludert menneske, kan gjevast eksperimentell autoimmun encefalomyelitt. Musa er den vanlegaste dyremodellen for EAE ved forsking på multippel sklerose, men rottemodellar har gjeve ein del kunnskap om sjukdomen.
Tidleg i sjukdomen kan det sjå ut til at mikrogliaseller ikkje sjølve fjernar myelin frå aksona til nerveseller, men at denne rolla høyrer til makrofagar avleidde frå monocyttar.
Hang in Long Enough
«Hang in Long Enough» er ein song av Phil Collins på albumet ...But Seriously i 1990. Det var den sjette og siste singelen frå albumet. Songen vart ein moderat hit og nådde 23. plassen på den amerikanske Billboard Hot 100 og 34. plassen på UK Singles Chart.
Musikkvideo
Musikkvideoen til denne rytmiske songen vart sett til 1912 og refererer til Titantic-forliset.
Bechamoun
Bchamoun er ein landsby i Aley distrikt i Libanonfjella guvernement i Libanon. Han ligg frå 40 til 580 meter over havet, 12 km frå flyplassen og Beirut. Bechamoun har kring 15 000 innbyggjarar.
Han var den første landsbyen som heiste det libanesiske flagget etter sjølvstendet til Libanon.
Arkeologi
Det vart oppdaga ein arkeologisk funnstad 6 km aust for Khalde av V. Hankey i 1963. Det vart funne fleire potteskår attende til tidleg bronsealder av Maurice Dunand. Av keramikk vart det funne eit skår av ein sylinder med mønster av marsjering, geiter og løver som minna om figurar sett Byblos, Megiddo og andre palestinske og syriske stader frå tidleg bronsealder. Liknande funn vart oppdaga ved Jaita I, Kaffer Jarra Roueisse, Nahr Damour, Aramoun og Khallet-el-Khazen.
FA Šiauliai
Šiaulių Futbolo Akademija eller FA Šiauliai er ein litauisk fotballklubb som spelar i A lyga.
Han spelar heimekampane sine på Savivaldybės stadionas i Šiauliai.
Historie
Šiaulių Futbolo Akademija vart stifta i 2007.
Spelarstall 2023-sesongen
Pr. 18. maj 2023.
! colspan="9" bgcolor="#B0D3FB" align="left" |
Messier 81
Messier 81 (M81), NGC 3031 eller Bode sin galakse er ein LINER-spiralgalakse som ligg rundt 11,6 lysår unna jorda i stjernebiletet Den store bjørnen. Han er ein av dei ljosaste galaksane som kan verta sett frå jorda. Eit svart hòl på 70 millionar solmassar finst i sentrumet til galaksen.
For rundt 300 millionar år sidan hadde M81 ei nærpassering av galaksane NGC 3077 og M82.
Kompleksitetsklasse
Ein kompleksitetsklasse er ein klasse eit matematisk problem kan delast inn i, avhengig av kompleksiteten til dei naudsynte berekningane for å løyse det.
Dersom den mest effektive berekninga for å løyse eit problem har polynomisk kompleksitet, vert problemet sagt å høyre til klassen P, som er klassen av problem som kan løysast i polynomiell tid. Av særskild interesse er klassen NP, som består av ein bestemt type kompliserte problem. Desse problema reknast å ikkje kunne løysast i polynomiell tid, men dette er ikkje enno bevist. Problemet vart sett fram av den kanadiske matematikaren Stephen Cook kring 1970. Cook lukkast derimot å vise at visst eitt av problema i NP kan løysast i polynomiell tid, så kalla løysast slik. Med andre ord om eitt av problema i klassen NP høyrer til klassen P, så gjeld dette for alle, og P = NP.
Mianeh fylke i Iran
Mianeh fylke (persisk شهرستان میانه) er eit fylke i Aust-Aserbajdsjan i Iran. Det administrative senteret i fylket er Meyaneh. I folketeljinga i 2006 var innbyggjartalet i fylket 187 870. Fylket er delt inn i fire distrikt: Sentral-distriktet, Kaghazkonan-distriktet, Kandovan-distriktet og Torkamanchay-distriktet. Fylket har fire byar: Meyaneh, Aqkand, Tark og Torkamanchay (der Turkmenchay-avtalen vart signert av Russland og Iran i 1828).
31. stormlandebrigade
31. stormlandebrigadeer ei stormlandeavdeling i det russsike forsvaret underlagt Dei russiske luftlandestyrkane. Han er forlagt til Uljanovsk.
Historie
Brigaden vart fyrst oppsett i 2015 med basis i 104. luftlandedivisjon som ein del av militærreforma frå 2008. .
Dirat at Tulul
Dirat at Tulul (arabisk ديرة التلول, Dirat at Tulūl), arabisk for Åslandet, òg lokalt kalla Diret el Tlūl på levantinsk arabisk er eit lavaområde sør i Syria. Det ligg 65 kilometer aust for Damaskus, i den sentrale delen av det administrative distriktet Muhafazat Rif Dimashq.
Geologi og klima
Dirat at Tulul dannar den nordlegaste delen av det massive alkaline lavasletta Harrat Ash Shamah. I sør grensar det til lavasletta Es Safa, ein annan del av det store lavaområdet Harrat Ash Shamah. Dirat at Tulul dannar òg den vestlege delen av den syriske steppa kalla Badiyat Ash Sham.
Dirat at Tulul består av meir enn 32 sinderkjegler, kalla Tell (arabisk for ås).
Hörður Björgvin Magnússon
Hörður Björgvin Magnússon er ein islandsk fotballspelar som i 2018 spelar for det islandske landslaget og for Bristol City i engelsk Football League Championship.
Bowdenbreen
Bowdenbreen er ein isbre som ligg på søraustsida av Salient Ridge som flyt nordaust til Bluebreen i Victoria Land. Han vart namngjeven av New Zealand Geographic Board i 1994 etter Charles Bowden, den første styreleiaren av Ross Dependency Committee i løpet av sørpolekspedisjonen til sir Edmund Hillary. Bowden var òg medlem av parlamentet på New Zealand fram til 1955.
Songen Coat of Many Colors
«Coat of Many Colors» er ein song skriven og spelt inn av den USA-amerikanske countrysongaren Dolly Parton. Songen kom ut i september 1971 og var den andre singelen og tittelsporet frå albumet Coat of Many Colors.
Bakgrunn
Ho skreiv songen i 1969 medan ho reiste med Porter Wagoner på ein turnébuss. Ho forklate i memoara sine i 1994, My Life and Other Unfinished Business, at fordi ho ikkje kunne finne papir då songen kom til ho, skreiv ho han ned på baksida av ein reinserikvittering til ein av dressane til Wagoner. Då songen vart ein hit fekk Wagoner kvitteringen rama inn. Ho spelte inn songen i april 1971 og gjorde han til tittelsporet på Coat of Many Colors. Songen nådde fjerdeplassen på den amerikanske countrylista.
Innhald
Songen fortel om korleis mora til Parton sydde saman ei kåpe til ho av filler som familien hadde fått. Medan ho sydde fortalte ho dottera bibelsoga om Josef og den mangefarga kåpa hans. Parton vart særs glad for kåpa, men då ho kom på skulen vart ho ledd og mobba fordi ho gjekk med ei kåpe laga av filler.
Mora til Dolly fekk laga ho ein ny mangefarga kåpe som gjekk til ei utstilling i Chasing Rainbows Museum i Dollywood. Wagoner donerte òg den innrama kvitteringen som Parton skreiv ned songen på.
Ettermæle
I 2005 rangerte The Atlanta Journal-Constitution «Coat of Many Colors» på tiandeplassen over 100 «Songs of the South». Ei 1996 vart det laga ein biletbok for barn av songen, med illustrasjonar av Judith Sutton.
I 2011 vart innspelinga til Parton lagt til Library of Congress si National Recording Registry-liste over innspelingar som vert rekna som «kulturelt, historisk eller estetisk viktige, og/eller informerer eller reflekterer livet i USA.»
Andre versjonar
Shania Twain spelte inn ein versjon av songen i 2003 på eit hyllest album til Parton, Just Because I'm a Woman: Songs of Dolly Parton, akkompagnert av Alison Krauss og Union Station. Denne versjonen nådde 57. plassen på Billboard Hot Country Singles & Tracks-lista.
Andre versjonar er ein innspeling av Emmylou Harris på debutplata Pieces of the Sky i 1975. I 2017 framførte Harris songen live på getTV-programmet A Nashville Christmas. Ei innspeling av Eva Cassidy kom ut posthumt i 2008 på Somewhere. Den skotske komikaren Billy Connolly spelte inn ein versjon i 1975 på albumet sitt Get Right Intae Him (Unicorn Artists). Melinda Schneider og Beccy Cole spelte inn songen på albumet deira Great Women of Country (2014).
Fransk i Eurovision Song Contest
Fransk i Eurovision Song Contest gjev oversyn over bruken av det franske språket i Eurovision Song Contest. Den tredje songen som vart framført i den fyrste utgåva av Eurovision Song Contest i 1956, «Messieurs les noyés de la Seine», vart framført på fransk av Fud Leclerc. Per 2021 har 19 land delteke med til saman 186 ulike bidrag som har vorte framført på fransk; 56 frå Frankrike, 36 frå Luxembourg, 25 frå Belgia, 24 frå Monaco, 24 frå Sveits, to frå Vest-Tyskland og Litauen og eitt frå Austerrike, Noreg, Bosnia-Hercegovina, Israel, Kypros, Portugal, Romania, Irland, Sverige, Island, Bulgaria og Danmark. Frankrike har i tillegg vunne tevlinga fem gongar, Luxembourg har vunne fire gongar, Sveits har vunne to gongar og Austerrike, Monaco og Belgia har vunne ein gong kvar med ein song framført på fransk. Av landa som kan delta er fransk offisielt språk i Belgia, Frankrike, Luxembourg, Monaco og Sveits.
Hilde Lindset
Hilde Lindset er ein norsk forfattar.
Lindset er utdanna cand.philol. med litteraturvitskap, medievitskap, nordisk språk og teatervitskap i fagkrinsen.
Ho debuterte i 2012 med novellesamlinga Jeg burde ha sperret deg inne.
Norges herligste
Norges herligste var ein norsk dokumentarserie og talentkonkurranse leia av Ylvis-brørne som gjekk på TVNorge frå 2007 til 2008. I programmet reiste dei to programleiarane gjennom Noreg på utkikk etter fargerike menneske. Dei leita etter folk som såg annleis på ting, som brann for noko spesielt, som hadde særskilde hobbyar eller som var noko for seg sjølv. Over 50 personar blei vurderte og til slutt skulle dei kåre den dei mente var «Norges herligste». Serien blei avslutta med ei prisutdeling på Edderkoppen i Oslo. Bjørn Antonsen alias «Skjærgårdstrubaduren» vann kåringa.
Serien blei skildra som ein sjåarsuksess for TVNorge. Premieren blei sett av 452 000.
Per Haddal i Aftenposten gav premieren terningkast fire.
Opphav og inspirasjon
Norges herligste var ein norsk versjon av det svenske programmet 100 höjdare som gjekk på Kanal 5 frå 2004 til 2008. Den svenske versjonen var leia av komikarane Filip Hammar og Fredrik Wikingsson.
Ein ny versjon av programmet, kalla Nordens herligste, blei send på TVNorge i 2010. Denne blei ikkje ein sjåarsuksess.
Deltakarar
Deltakaroversyn med diverse informasjon om deltakarane frå tvnorge.no:
DVD
En tre timer lang DVD med høydepunkter fra serien ble utgitt i 2009.
Brian Ahern
Brian Ahern er ein kanadisk plateprodusent og gitarist. Han har produsert album for ei rekkje artistar, inkludert 12 album for Anne Murray, 11 album for Emmylou Harris (som han var gift med i sju år), og plater for Johnny Cash, Willie Nelson, George Jones, Roy Orbison, Glen Campbell, Don Williams, Jesse Winchester og Linda Ronstadt. Ahern vart innlemma i Canadian Country Music Hall of Fame i 2006 i Saint John i New Brunswick. Han fekk æresprisen for produsentar og lydteknikarar under Americana Music Association-prisutdelinga i Ryman Auditorium i Nashville i 2010. Prisen vart utdelt av den tidlegare kona Emmylou Harris og musikaren Rodney Crowell.
Ahern vart kjend for platestudioet sitt, Enactron Truck, der han produserte over 40 gull- og platinaplater (inkludert Bette Midler sitt The Rose og Barbra Streisand sitt A Star Is Born).
56. stormlandebrigade
56. stormlandebrigade er ei stormlandeavdeling i det russsike forsvaret. Han er underlagt Dei russiske luftlandestyrkane og forlagt til Kamysjin.
Historie
Brigaden vart fyrst oppsett i 1979 med basis i 105. luftlandedivisjon.
Vindtårnet
Vindtårnet eller Andronikos Kyrrhestes sitt Horologion er eit åttekanta klokketårn i marmor ved den romerske agoraen i Aten. Byngingen er også kjend som Aerides (Αέρηδες), som tyder 'vindar'. Vindtårnet omfattar solur, eit vassur og ei vindfløy.
Det skal ha blitt bygd av Andronikos av Kyrrhos rundt år 50 f.Kr., men ifølgje andre kjelder kan det hablitt bygd på 200-talet f.Kr. Tårnet blei reinska og restaurert frå 2014 til 2016.
Kjukjurtlju
Kjukjurtlju (russisk Кюкюртлю, engelsk Kukurtlu Dome) er eit fjell på 4 912 moh. i den russiske delen av Kaukasus. Det ligg i republikken Karatsjajevo-Tsjerkessia, nord for grensa til Georgia og vest for grensa til Kabardino-Balkaria. Toppen er det nærast liggande høgare punktet til det høgste fjellet i Alpane, Mont Blanc, og dermed referansepunkt for dominansen til Mont Blanc.
Kjukjurtlju ligg på den vestlege skuldra til Elbrus. Mot vest har fjellet ein 600 meter høg, nesten loddrett vegg som russiske publikasjoner til vanleg oppgjev som høgda til Kjukjurtlju (det høgste punktet på veggen ligg 4 639 moh.)
Gange-Rolv
Gange-Rolv (Gǫngu-Hrólfr) eller Hrólfr Rögnvaldsson var ein vikinghøvding og sogefigur frå Vest-Noreg. I følgje norsk og islandsk tradisjon er denne personen identisk med den historiske Rollo av Normandie som blei normannisk fyrste i 911. Gange-Rolv fekk tilnamnet sitt fordi han var så stor at han alltid måtte gå til fots, underforstått at ingen hestar kunne bera han. Gange-Rolv skal ha vore son av Hild, dotter av høvdingen Rolv Nevja, og Ragnvald Mørejarl som stod Harald Hårfagre nær. Orknøyjarlen Einar Ragnvaldsson var halvbroren hans.
Gange-Rolv er nemnd i fleire norrøne soger, mellom anna Landnåmabok, Orknøyingsoga, Fagerskinna, Flatøyboka og Heimskringla. Heimskringla har den lengste forteljinga om han. Historia Norwegie på latin frå 1100-talet gjer ei anna rimeleg lang framstilling av livet til Gange-Rolv. Ifølgje tradisjonen kom både Gange-Rolv og faren frå øya Vigra i Giske kommune.
Ifølgje sogene var Gange-Rolv mykje ute i viking, og etter å ha herja «i austerveg» gjorde han strandhogg i «Vika» (Oslofjorden). Harald Hårfagre lyste han fredlaus etter å ha herja i Noreg. Mor hans prøvde forgjeve å få omgjort straffa, og klaga ifølgje Heimskringla med ein skaldestrofe:
Landnåmabok oppgjev slektstavla til Gange-Rolv og fortel at han blei fyrste av Normandie og seinare stamfar til kongane av England (gjennom Vilhelm erobraren). Flatøy-annalen frå Island seier at «Gongurolfr vann Nordmandi» i 888. Ein annan islandsk annal, Oddverja, fortel at Gange-Rolv tok Paris i 885, at han tok imot dåpen i 897 på ordre frå Karl den einfaldige, og at han blei den første hertugen av Normandie under namnet Robertus. Heimskringla fortel at sonen hans var Vilhjalm, som hadde ein son og ein soneson kalla Rikard, den yngste av desse var far til Robert Langspade som var far til Vilhjalm Bastard eller Vilhelm erobraren.
Den franske krønikeskrivaren Dudo av St. Quentin fortel av fyrsten Rollo av Normandie opphavleg var ein viking som omleira Paris og seinare inngjekk ein avtale med Karl den einfaldige der han fekk landområde og kongsdottera Gisela til kone. Han skal også ha teke Poppa av Bayeux som kone eller frille.
Ein annan Gange-Rolv er omtala i Soga om Gange-Rolv frå 1300-talet.
Blant historikarar har det vore debattert både om Gange-Rolv og Rollo av Normandie var den same personen, og om han kom frå Noreg eller Danmark. Fleire franske kjelder nemner Danmark som opphavsstad, medan norske og islandske soger meiner han var norsk. På slutten av 1800-talet var danske og norske historikarar særleg opptekne av dette spørsmålet, og rekna gjerne høvdingen som «sin». 1600-talshistorikaren Tormod Torfæus, som hadde gått gjennom alle kjende kjelder om Gange-Rolv og Rollo, meinte det var mest truleg at han var norsk, ettersom franske forfattarar lett kunne ha blanda saman dei skandinaviske landa.
Ein DNA-analyse frå 2014 peikte mot at Rollo av Normandie og forfedrane hans 12 generasjonar tilbake kom frå Danmark, og at forfedrane til forfedrane hans innvandra til Europa frå vestkysten av Noreg.
Carlota Cove
Vika vart kartlagd og namngjeven av Den chilenske antarktisekspedisjonen i 1949 under kaptein Leopoldo Fontaine.
Nartkala
Nartkala (russisk Нарткала) er ein by i Republikken Kabardino-Balkaria i Russland med om lag 35 000 innbyggjarar. Han ligg 25 km nordaust for Naltsjik.
Han vart grunnlagd i 1913 som jernbanestasjonen Doksjukino. Han fekk bystatus i 1955. I 1967 vart namnet enda til Nartkala 1967.
Al Mulayha'
Al Mulayha' er ein landsby i Mekka-regionen vest i Saudi-Arabia.
Symfoni nr. 40 av Mozart
Wolfgang Amadeus Mozart skreiv sin '''Symfoni nr. 40 i g-moll''', KV. 550, i 1788. Han vert stundom kalla «Den store g-moll-symfonien», for å skilje han frå «Den vesle g-moll-symfonien», Nr. 25. Desse to er dei einaste symfoniane Mozart skreiv i moll.
Den 40. symfonien vart ferdig den 25. juli 1788 i ein særs produktiv periode i løpet av få veker. I same periode skreiv han ferdig den 39. og den 41. symfonien òg.
Symfonien er skriven for fløyte, 2 oboar, 2 klarinettar, 2 fagottar, 2 horn og strykarar. Her finst ikkje trompetar og pauke.
Verket er i fire satsar, i det vanlege arrangementet rask-langsam-menuett-rask:
Det første temaet er særs kjend:
Mottaking
Sjølv om tolkingane er forskjellige er symfonien utan tvil ein av dei mest kjende til Mozart og vert fote framført og innspelt.
Ludwig van Beethoven kjende symfonien godt og kopierte 29 taktar frå partituret i ei skissebok. Ein trur at opningstemaet i den siste satsen kan ha inspirert Beethoven til å komponere den tredje satsen i hans femte symfoni.
Kjelder
''
That's Just the Way It Is
«That's Just the Way It Is» er ein song av Phil Collins som kom ut i 1990 på albumet ...But Seriously i 1989. Songen vart berre gjeven ut på singel i Europa og Australasia, medan «Do You Remember?» i staden vart gjeven ut i USA. Songen nådde 26. plassen på UK Singles Chart.
Songen er i følgje Collins ein antikrigsballade som omhandlar The Troubles i Nord-Irland. B-sida til singelen var «Broadway Chorus», som var ein demoversjon av «Something Happened on the Way to Heaven».
David Crosby syng korvokal på songen.
Bowersbreen
Bowersbreen er ein isbre på vestsida av Mount Northampton i Victory Mountains, som flyt nord og ut i Tuckerbreen i Victoria Land. Han vart kartlagt av US Geological Survey frå landmålingar og frå flyfoto tekne av U.S. Navy i 1960–62, og vart namngjeven av Advisory Committee on Antarctic Names etter Chester H. Bowers, ein meteorolog ved Hallett-stasjonen i 1962.
Clare Bice
Clare Bice var ein kanadisk kunstnar, kurator, og barnebokforfattar og -illustratør.
Han skreiv og illustrerte fem barnebøker:
Bice illustrerte seks bøker av den kanadiske forfattaren Catherine Anthony Clark (1892–1977): The Golden Pine Cone (1950), The Sun Horse (1951), The One-Wing Dragon (1955), The Silver Man (1958), The Diamond Feather (1962), og The Hunter and the Medicine Man (1966).
Clare Bice var medlem av Ontario Society of Artists som er Canadas eldste framleis eksisterande "art society" - kunstforeining. Frå 1967 til 1970 var han president i Royal Canadian Academy of Arts.
I 1973 vart Clare Bice tildelt Order of Canada «for his contribution to the fine arts as painter, author-illustrator and gallery director».
Wonderful Tonight
«Wonderful Tonight» er ein song skriven av Eric Clapton for albumet Slowhand frå 1977 og gjeven ut som singel året etter. Clapton skreiv songen om Pattie Boyd, som er nemnt i sjølvbiografien hennar Wonderful Tonight: George Harrison, Eric Clapton, and Me. Songen vart ein liten hitt då han kom ut og nådde 16. plass i USA og 30. plass i Storbritannia.
I 1988 spelte Clapton på Nelson Mandelas 70-årsdagsfeiring som gjesteartist for Dire Straits. Gruppa vart backingband då han spelte «Wonderful Tonight» under konserten sin.
Andre versjonar
Songen er spelt av mellom andre countrysongarane Butch Baker, som tok songen til 66. plass på countrylista i USA i 1989, og David Kersh som tok songen til 29. plass på same liste i 1988. Songen vart òg gjeven ut av det britiske popbandet Damage i 1997, som nådde 3. plass i Storbritannia.
Kjelder
''
Al Mundassah
Al Mundassah er ein landsby i Mekka-regionen vest i Saudi-Arabia.
Lay Down Sally
«Lay Down Sally» er ein song av Eric Clapton, skriven av Clapton, Marcy Levy og George Terry. Han vart gjeven ut på albumet Slowhand i 1977 og sidan som singel. Singelen nådde tredjeplassen i USA. Songen er ein countryrock song spelt i same stil som J. J. Cale. Clapton har sagt at andre medlemmar i bandet, som Carl Radle frå Oklahoma, George Terry, Jamie Oldaker og andre påverka songen.
Clapton forklarte «Det er så nære eg kan kome, som engelskmann, men bandet er frå Tulsa, og dei spelte dette naturleg. Du klarar ikkje få dei til å spele ein engelsk rockestil, ikkje i det heile. Ideen deira om ein drivande rytme er ikkje å vere høglydt eller noko slikt. Det er subtilt».
Singelen nådde òg 26. plassen på countrylista i USA, den høgaste plasseringa til Clapton på denne lista.
Andre versjonar
Red Sovine, ein countrysongar som er mest kjend for sentimentale songar og lastebilsongar, har ein song som er forholdsvis lik Clapton sin song. Han tok songen til 70. plass på countrylista i 1978. Andre som har spelt songen er The Seldom Scene, Rod Stewart og Don Williams.
45. luftborne spesialbrigade
45. luftborne spesialbrigade (russisk 45-я отдельная гвардейская бригада специального назначения) er ein VDV SPETSNAZ-brigade i det russsike forsvaret. Han er underlagd Dei russiske luftlandestyrkane, og forlagt til Kubinka. Som dei fleste SPETSNAZ-brigadar er han operativt underlagd GRU.
83. luftlandebrigade
83. stormlandebrigade er ei stormlandeavdeling i det russsike forsvaret underlagt Dei russiske luftlandestyrkane. Brigaden er forlagt til Ussurijsk.
Historie
Brigaden vart fyrst oppsett i 1985 i Polen som stormlandebrigade som del av stridsgruppe Nord. . Brigaden fekk gardestatus i 2015.
Immateriell kulturarv
Immateriell kulturarv er utøving og tradisjonar som er blitt overførte gjennom generasjonar, som munnleg overlevering, utøvande kunst, skikkar, ritual, festar, kunnskap og praksis kring naturen og verda og kunnskap og evne til å utøva tradisjonelle handverk. Omgrepet er ei utviding av kulturell verdsarv til ikkje berre å femne om å take vare på bygningar, monument og gjenstandar, men òg tradisjonar og andre liknande kulturelle uttrykk som har gått i arv frå tidlegare generasjonar, og som er verd å takast vare på for nye generasjonar. Dei sameinte nasjonane sin kulturorganisasjon UNESCO har vedteke ein konvensjon 17. oktober 2003 om vern av den immaterielle kulturarven.
83. luftlandebrigade
Samansetjing av brigaden i 2014
1. stormlandebataljon 2. stormlandebataljon 3. stormlandebataljon artilleribataljon luftvernbataljon panservernbatteri etterretningskompani dronekompani snikskytterkompani sambandskompani ingeniørkompani ABC-vernkompani verkstadkompani forsyningskompani sanitetkompani støttetropp
Immateriell kulturarv
Døme på immateriell kulturarv er munnlege forteljartradisjonar, song (til dømes fado), dans (til dømes flamenco og norsk folkedans) og anna framføringskunst, sosial praksis, seremoniar og ritual, praksis knytt til festdagar og høgtidsdagar, mattradisjonar, kunnskap og framgangsmåtar for å framstille handverksprodukt (til dømes oselvar), tru og førestillingar om naturen, verda og universet.
Nokre tradisjonar og tradisjonskunnskapar blir listeført på UNESCO si Representativ liste over den immaterielle kulturarva til menneskja.
Bmahray
Bmahray (òg kalla Bmohray) er ein landsby i Aley distrikt i Libanon. Han ligg 41 km søraust for Beirut i ei høgd på 1215 meter over havet.
Demografi
Innbyggjarane i Bmahray er hovudsakleg maronittisk med grupper av drusarar og gresk-katolikkar. I kommunevalet i 2010 var det registrert 1018 veljarar., I landsbyen står St. Georg maronittiske kyrkje og ein drusisk khalwa.
Geografi
Bmahray ligg på vestsida av Libanonfjella. I følgje det nasjonale utviklingssenteret (Localiban) hadde landsby eit totalt kommuneareal på 23,6 kvadratkilometer.
Arkeologi
Bmahray har ruinar av romerske monument og ein steinsarkofag.
Økonomi
Før den libanesiske borgarkrigen var hovudnæringsvegen til landsbyen hagebruk, særleg epledyrking. Mangelen på vatn til kunstig vatning har gjort at dette ikkje har vore mogeleg å ta opp att desse næringsvegane.
Miljø
Bmahray var ein av dei første landsbyane som vart ein del av Shouf seder biosfærereservat. Her finst ein million kvadratmeter med sedertre og minst tre millionar kvadratmeter med furutre.
Terek i Russland
Terek (russisk Терек) ) er ein by i Republikken Kabardino-Balkaria i Russland med om lag 20 000 innbyggjarar. Han ligg ved elva Terek, rundt 40 km aust for Naltsjik.
Han vart grunnlagd i 1876. Han fekk bystatus i 1967.
Kozloduy Cove
Kozloduy Cove (bulgarsk залив Козлодуй, ‘Zaliv Kozloduy’) er ei 1,4 km brei vik som trengjer 1,25 km inn på austkysten av Robert Island i Sør-Shetlandsøyane mellom Kitchen Point og Perelik Point. Ho vart kartlagd av bulgarske landmålarar i 2009 og kalla opp etter byen Kozloduy nordvest i Bulgaria.
Robert Quine
Robert Wolfe Quine var ein amerikansk gitarist, kjend for sine innovative gitarsoloar.
Quine arbeidde med mange artistar, som Richard Hell & the Voidoids, Lou Reed (mest kjend frå The Blue Mask), Brian Eno (på Nerve Net), John Zorn, Ikue Mori, Marc Ribot, Marianne Faithfull (Strange Weather), Lloyd Cole, Tom Waits (Rain Dogs), Matthew Sweet, Odds, Jody Harris (Escape), og mange fleire.
Quine vart rangert på 80. plass på lista til Rolling Stone over dei 100 største gitaristane gjennom tidene.
Etter at kona Alice døydde i august 2003 vart Quine særs deprimert og tok livet sitt med ein heroinoverdose i heimen sin i New York i 2004.
Komplement i matematikk
Komplement er eit omgrep som vert nytta fleire stader i matematikken.
Geometri
Komplementvinklar eller komplementære vinklar er to vinklar som til saman har summen 90 °.
Mengdelære
I mengdelæra nyttar ein komplement i følgjande tyding: Viss A er ei mengd i ei større mengd S, så vert mengda S minus A sagt å vere komplement til mengda A eller komplementærmengd i S. Komplementet til A i S er altså mengda av dei element i S som ikkje er i A.
Kjelder
גאומטריה Kąt
Bsous
Det vert dyrka fiken, aprikos og oliven i området. Landsbyen har to kyrkjer.
Bsous grensar til Aley, Kahale, Ain El Remaneh, Bdadoun, Wadi Chahrour og Qmatiyeh.
Presenting Isaac Hayes
Presenting Isaac Hayes er debutalbumet til den amerikanske soulmusikaren Isaac Hayes. Albumet vart gjeve ut i 1968, på Enterprise og Atlantic Records. Plaga var den første utgjevinga på Stax Records-etiketten Enterprise. Hayes hadde arbeidd i fleire år som ein av dei viktigaste låtskrivarane, produsentane og studiomusikarane til Stax.